চলিত মাহৰ শেষৰফালে অষ্ট্ৰেলিয়াত অনুষ্ঠিত হ'বলগীয়া মহিলা টি-২০ বিশ্বকাপত প্ৰথমবাৰৰ বাবে ফ্ৰণ্টফুট ন' ব'ল টেকনিকৰ ব্যৱহাৰ কৰা হ'ব।
অলপতে ভাৰত আৰু ৱেষ্ট ইণ্ডিজৰ মাজত অনুষ্ঠিত হোৱা শৃংখলাত ইয়াৰ সফল প্ৰয়োগৰ পাছতে আই চি চিয়ে বিশ্বকাপত ইয়াক প্ৰয়োগ কৰাৰ সিদ্ধান্ত গ্ৰহণ কৰে।
এক বিবৃতিত আই চি চিয়ে তৃতীয় আম্পায়াৰে প্ৰতিটো ব'লত ফ্ৰণ্টফুট ন' বলৰ ওপৰত দৃষ্টি ৰাখিব বুলি উল্লেখ কৰি ন' ব'ল দেখিলেই তৃতীয় আম্পায়াৰে ফিল্ড আম্পায়াৰক ন' ব'ল সম্পৰ্কে জনাই দিব।
আনহাতে, এতিয়াৰে পৰা ফিল্ড আম্পায়াৰে ফ্ৰণ্টফুট ন' ব'লৰ ওপৰত দৃষ্টি নাৰাখিব বুলি জানিবলৈ দিয়ে।
আই চি চিয়ে মুঠ ১২ খন আন্তঃৰাষ্ট্ৰীয় খেলত এই নিয়মৰ ট্ৰায়েল সম্পন্ন কৰে য'ত ৪৭১৭ টা ব'ল দিয়া হৈছিল।
উল্লেখযোগ্য যে, আন্তঃৰাষ্ট্ৰীয় খেলত ফিল্ড আম্পায়াৰৰ দৃষ্টিৰ অগচৰো মাজে মাজে ন' ব'ল হোৱা দেখা যায় কিন্তু উক্ত ব'লটোত যদি আম্পায়াৰে খেলুৱৈ গৰাকী আউট কৰাই দিয়ে তেনেহ'লে ইয়াৰ প্ৰভাৱ সেই দলটোৰ ওপৰত পৰে।
আই পি এলৰ এখন খেলত বিৰাট কোহলী নেতৃত্বাধীন ৰোয়েল চেলেঞ্জাৰ বাংগালুৰুৱে ফাইনেলত মুম্বাই ইণ্ডিয়ানছৰ বিপক্ষে ন' ব'ল ট্ৰেজেদিত পৰাস্ত হ'বলগীয়া হৈছিল আৰু অধিনায়ক কোহলীয়ে ইয়াৰ তীব্ৰ অসন্তুষ্টি প্ৰকাশ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
